cyanic-selkie/wikianc huggingface dataset:
Sasnavos Švč. Mergelės Marijos Vardo bažnyčia
Architektūra
Bažnyčia stambaus, pseudobazilikinio tūrio, kontrastuojančio su gretima teritorija. Bažnyčia gerai matoma iš toli, yra ryški miestelio silueto dominantė. Ji neogotikinė, lotyniško kryžiaus plano, vienabokštė, su žema penkiasiene apside. Vidus trijų navų su ryškiai išvystytu transeptu, kurio galai apie 5,5 m. atsikiša nuo bažnyčios fasadų. Penkiakampė presbiterija iš visų pusių apsupta žemesnių priestatų - zakristijų bei pagalbinių patalpų.
Aukštą, į viršų siaurėjantį bokštą vertikalia kryptimi sudaro 4 išreikštos dalys: pirmoji - bažnyčios tūrio, antroji - kaip bazė iškylančioms virš stogo kitoms dviem bokšto dalims. Kiekvienoje dalyje įžvelgiamas atskiras tarpsnis. Bokšto viršuje - smaila keturkampė piramidė, į kurios šonus įsikerta apatinio tarpsnio vimpergos. Bokštas plane įsikerta į bažnyčios tūrį. Centrinės navos stogas priešais presbiteriją užbaigiamas dekoratyviu frontonu. Kitas, daug mažesnis, frontonas užbaigia galinį (rytinį) fasadą. Abu frontonai yra sunkių, masyvių formų. Kiti frontonai grakštesnių formų, jie yra bažnyčios šiaurinio ir pietinio prienavių fasaduose.
Prie pietinės sienos įrengtos antkapinės plokštės kunigams Albinui Deltuvai (1917–1999), Stanislovui Čėsnai (1864–1954).
Bažnyčia stovi šventoriaus centre. Priešais pagrindinį įėjimą vakarų pusėje yra to paties stiliaus vartai. Šventoriaus pagrindinė dalis - stačiakampio plano. Vienoje ašyje su bažnyčios simetrijos ašimi yra vartai ir, tik už šventoriaus ribų, medinė klebonija. Vartai - simetriški, trijų dalių. Centrinė dalis - plačiausia ir aukščiausia (2,79 m pločio ir 3,87 m aukščio). Angos - smailiaarkės, centrinė užbaigiama laiptuotu skydu, su centre iškylančia Švč. M. Marijos su kūdikiu skulptūra, o ant kitų dviejų laiptukų stovi vazos. Kitos dvi skulptūros iškyla virš šoninių vartelių. Stulpų smailės užbaigtos gan stambiais ažūriniais, metaliniais kryžiais.
Mudandziangas (miestas)
Mudandziangas – prefektūros lygio miestas šiaurės rytų Kinijoje, Mandžiūrijoje, Heilongdziango provincijoje, prie Sungario intako Mudandziango. 2710,0 tūkst. gyventojų (2004 m.). Yra oro uostas, eina Harbino-Vladivostoko geležinkelis. Miškų pramonės centras. Mašinų (lokomotyvų, žemės ūkio mašinų, staklių), medienos apdirbimo, popieriaus-celiuliozės pramonė. Netoliese įrengta hidroelektrinė, telkšo Dzingpohu ežeras.
Damaskas
Damaskas ( arba ash Sham) – miestas pietvakarių Sirijoje, šalies sostinė ir antrasis pagal dydį miestas (po Alepo). 1,83 mln. gyventojų (2010 m. surašymo duomenimis). Išsidėstęs prie Barados upės, netoli Antilibano kalnų. Nuo seno tai yra svarbus prekybos centras – parduodami džiovinti vaisiai, vynas, vilna, šilkas ir kt. Čia taip pat gaminami plieniniai kardai, pasižymintys ypatingu kietumu ir atsparumu. Taip pat prekiaujama figomis, migdolais, kitais vaisiais. Išvystyti amatai (šilko, odos gaminių, aukso ir sidabro, medinių ir varinių apyrankių, kt.). Yra maisto apdirbimo, aprangos, spausdinimo pramonė.
Pavadinimas
Arabiškai miestas vadinamas Dimashq ash-Sham (دمشق الشام}}). Nors Sirijos ir kaimyninių arabų šalių gyventojai pavadinimą trumpina į ash-Sham arba Dimashq. Ash-Sham – išvertus arabų kalbos reiškia šiaurę. Sirija arabiškai yra vadinama Bilad ash-Sham (Šiaurės žeme). Iš kur kilęs pavadinimas „Damaskas“ nėra visiškai aišku, bet manoma, kad pavadinimo kilmė yra semitiška. Akadiškai miestas buvo vadinamas Dimašqa, T-ms-Kw – egiptietiškai, Dammašq – aramėjiškai, Dammešeq – hebrajiškai.
thumb|240px|Damasko nacionalinis muziejus thumb|240px|Romėnų laikų arka
Geografija
Damaskas yra apie 80 kilometrų nutolęs nuo Viduržemio jūros, supamas Libano kalnų. Miestas yra iškilęs 680 metrų virš jūros lygio.
Damasko senamiestis, esantis pietiniame Barados upės krante, yra juosiamas dviejų išlikusių apsauginių sienų. Į pietryčius, šiaurę ir šiaurės rytus, miestą supa dar viduramžiais pastatyti gyvenamieji kvartalai: Midanas (Midan) pietvakariuose, Sarudža (Saruja) ir Imara (Imara) šiaurėje ir šiaurės vakaruose. Pastarieji rajonai išaugo šalia kelių, vedančių iš miesto. Devynioliktame amžiuje buvo apgyvendinti Jabal Qasioun kalvos šlaitai. Vėliau kalvos šlaitai tapo Damasko dalimi ir juose apsigyveno kurdų kariai ir musulmonų pabėgėliai iš Europos šalių, kuomet Osmanų imperija prarado įtaką krikščionių apgyvendintuose imperijos dalyse. Tad rajonai, esantys už 2-3 kilometrų, nuo senamiesčio buvo pavadinti al-Akrad (kurdai) ir al-Muhajirin (migrantai).
Devyniolikto amžiaus pabaigoje miestas išsiplėtė į vakarus nuo senamiesčio. Naujoji miesto dalis buvo pavadinta al-Merjeh (pieva). Al-Merjeh greitai tapo naujojo Damasko širdimi – ten įsikūrė teismai, paštas, traukinių stotis. Į pietus nuo senamiesčio buvo pastatytas europietiškas kvartalas.
Dvidešimtajame amžiuje miestas toliau plėtėsi – nauji miegamieji rajonai išdygo į šiaurę nuo Barados. Į pietus miestas išsiplėtė iki Gutos oazės. Nuo 1955 metų į naują Jarumuko rajoną suplūdo tūkstančiai pabėgėlių iš Palestinos.
Dabar sparčiausia plėtra vyksta į pietus. Neretai namai yra statomi nelegaliai. Damaskas yra padalintas į šiuos mikrorajonus:
Klimatas
Damaske vyrauja sausas klimtas. Vasaros yra labai karštos ir be lietaus, o žiemos vėsios ir lietingos, kartais iškrenta sniegas. Vidutinė sausio mėnesio temperatūra dieną yra +11 laipsnių šilumos, o naktį – 0. Žemiausia kada nors užregistruota temperatūra yra -13,5 laipsniai. Vidutinė liepos ir rugpjūčio mėnesių dienos temperatūra yra +35, o nakties – +17 laipsnių šilumos. Aukščiausia kada nors užregistruota temperatūra yra +45,5. Vidutiniškai iškrenta 20 cm kritulių per metus.
Istorija
thumb|240px|Damasko citadelė
Tai labai senas miestas, kuriame gyventa jau maždaug prieš 10 000 metų. Įvairiu laiku priklausė aramėjams, graikams, romėnams, turkams.
Damasko tvirtovė stovi šiaurės rytinėje senamiesčio dalyje. Romėnų laikais tiesta Via Recta „tiesioji gatvė“ yra 1,5 km ilgio. Šiandien ten tiesiasi dvi gatvės Bab Sharqi ir Souk Medhat Pasha. Bab Sharqi gatvėje verda gyvenimas – šiuo metu ten daug parduotovėlių, kavinukių. Ji nuveda į krikščionių kvartalą Bab Touma. Souq Medhat Pasha gatvė nuveda į pagrindinį Damasko turgų. Gatvė pavadinta osmanų laikais valdžiusiojo Damasko vietininko, renovavusio turgų, garbei. Gatvės pabaigoje – požeminė krikščionių Šv. Ananos koplytėlė.
thumb|240px|Omajedų mečetė thumb|240px|Karavansarajaus Khan As’ad Pasha skliautai thumb|240px|Šv. Pauliaus koplyčia
Omajedų mečetė
Omajedų mečetė, kitaip dar vadinama Didžiąja Damasko mečete, yra viena didžiausių mečečių, ir viena seniausių pasaulyje religinių vietų, kur religinės apeigos vyksta iki šiol. Sakoma, kad mečetės šventoriuje yra Jono Krikštytojo galva. Šalia mečetės yra karvedžio Saladino mauzoliejus.
Šimtai tūkstančių musulmonų šiitų kiekvienais metais aplanko Zayanabo bint Ali kapą.
Damasko senamiesčio vartai ir sienos
Šiaurinė ir rytinė Damasko senamiesčio dalys yra apjuostos gynybinėmis sienomis. Iki šių dienų yra gynybinėse miesto sienose yra išlikę vartai, iš kurių seniausi yra pastatyti romėnų valdymo laikais. Damasko senamiesčio vartai (pagal laikrodžio rodyklę iš šiaurės pusės):
Kitos dviejų Damasko vietovių, esančių už gynybinių sienų ribų, pavadinime taip pat yra žodis „vartai“: Bab Mousalla ir Bab Sreija.
Grėsmės Damasko senamiesčiui
1995–2005 metais senamiesčio gyventojų skaičius ženkliai sumažėjo – daugiau nei dvidešimt tūkstančių žmonių išsikėlė iš senamiesčio į naujesnius pastatus. Toks gyventojų skaičiaus sumažėjimas lėmė tai, kad apleistų, neapgyvendintų namų skaičius išaugo, o neprižiūrimi pastatai ėmė griūti. 2007 metų kovo mėnesį Damasko valdžia išplatino pranešimą, kuriame teigiama, kad reikia atstatyti ir renovuoti kai kuriuos Damasko senamiesčio pastatus. Pasaulio paminklosaugos organizacija įtraukė Damasko senamiestį į labiausiai pavojuje esančių pasaulio paveldo objektų sąrašą.
Švietimas
Damaskas yra Sirijos švietimo centras. Mieste yra seniausias ir didžiausias Sirijoje Damasko universitetas. Keletas universitetų yra mieste ir apylinkėse.
Transportas
thumb|250px|Hedžazo geležinkelio stotis
Gatvės Damaske yra gana prastos būklės – siauros ir duobėtos, susidaro nuolatinės automobilių spūstis.
Bene populiariausia viešojo transporto rūšis Damaske – mikroautobusai.
Mieste yra apie šimtas maršrutinių miesto autobusų linijų. Maršrutinių autobusų tvarkaraščių nėra, nes linijose nėra stotelių –autobusas sustoja visur, kur keleiviams reikia išlipti ar įlipti. Maršrutinių autobusų kursuoja dažnai, tad laukti ilgai netenka. Maršrutinių autobusų linijos nėra sunumeruotos – jas identifikuoti galima iš užrašo ant autobuso priekyje esančios kortelės, kuri paprastai nurodo maršruto pradinį ir paskutinį tašką.
Nuo praėjusio amžiaus dešimtojo dešimtmečio pradžios yra planuojama pastatyta požeminę susisiekimo sistema – metro. Tačiau iki šiol tai nėra padaryta dėl techninių ir finansinių problemų.
Kultūra
thumb|240px|Al Hamidijos sukas (prekybinė gatvė) thumb|240px|Azemo rūmai
Didžioji dalis Damasko gyventojų – į miestą atvykę provincijos gyventojai. Oficialiai teigiama, kad šiuo metu Damaske gyvena 1,5 milijono žmonių, nors neoficialiais duomenis – per 6 milijonus.
Nusikalstamumas Sirijos sostinėje yra žemas, nors kišenvagystės yra gana dažnas reiškinys, ypač tradiciniuose turguose.
Arbata ir turkiška kava – populiariausi gėrimai kavinėse.
75 procentai Damasko gyventojai – musulmonai sunitai. Teigiama, kad Damaske yra daugiau nei du tūkstančiai mečečių, iš kurių žymiausia – Omajedo mečetė. Yra keli krikščionių rajonai: Bab Touma, Kassaa ir Ghassani. Šiuose rajonuose dangun kyla ne tik mečečių minaretai, bet ir bažnyčių bokštai.
Parkai ir sodai
Tishreen parkas yra didžiausias Damasko parkas, kur kasmet vyksta Damasko gėlių paradas. Kiti parkai: Aljahiz, Al sibbiki, Altjara ir Alwahda.
Damasko oazė taip pat yra populiari rekreacijos vieta.
Kavinių kultūra
Damaskiečiai mėgsta rengti susitikimus kavinėse, kur rūko kaljaną ir gurkšnoja arbatą arba turkišką kavą. Kortų ir stalo žaidimai, taip pat šachmatai – populiarus ir dažnas užsiėmimas kavinėse.
Sportas
Populiariausios sporto šakos Damaske yra futbolas, krepšinis, plaukimas ir stalo tenisas.
Gimę Damaske
Nikolajus iš Damasko (istorikas ir filosofas) Jonas iš Damasko (krikščionių šventasis) Ananijus (apaštalas) Sofronijus (Jeruzalės patriarchas) Damaskijus (Bizantijos filosofas) Ikramas Antakis (meksikiečių rašytojas) Zakaria Tamer (rašytojas) Naziras Ismailis (dailininkas)
Naudota informacija
1.^ (in Book Reviews) Ancient Damascus: A Historical Study of the Syrian City-State from Earliest Times Until Its Fall to the Assyrians in 732 B. C. E., Wayne T. Pitard. Review author: Paul E. Dion, Bulletin of the American Schools of Oriental Research, No. 270, Ancient Syria. (May, 1988), p. 98
2.^ The Stele Dedicated to Melcarth by Ben-Hadad of Damascus, Frank Moore Cross. Bulletin of the American Schools of Oriental Research, No. 205. (Feb., 1972), p. 40.
3.^ Weatherbase: Historical Weather for Damascus, Syria
4.^ Hugh Kennedy, The Prophet and the Age of the Caliphates
Užubalių piliakalnis
Piliakalnis
Piliakalnis įrengtas apylinkėje dominuojančios kalvos, esančios ant sienos su Latvija, viršūnėje (altitudė 134,6 m). Aikštelė ovali, pailga šiaurės rytų – pietvakarių kryptimi, 26x13 m dydžio. Šiaurės vakarų šlaite, 2 m žemiau aikštelės yra 2 m pločio terasa. Šlaitai statūs, iki 35 m aukščio, viršutinėje 2 m aukščio dalyje dirbtinai statinti.
Aikštelėje stovi pasienio stulpas 1251. Lietuvai priklauso tik 6 m ilgio aikštelės šiaurės rytų kraštas ir piliakalnio kalvos pietinis bei rytinis šlaitai. Latvijos pusėje papėdėje 1937 m. rastas akmeninis kirvelis. Piliakalnis apaugęs mišku su prakirsta sienos juosta.
Piliakalnis datuojamas I tūkstantmečio pr. m. e. pabaiga – I tūkstantmečio pradžia. 2009 m. gruodžio 9 d. Kultūros paveldo departamento prie Kultūros ministerijos nekilnojamojo kultūros paveldo vertinimo tarybos posėdyje (protokolo Nr. VT-94) nutarta Užubalių piliakalniui suteikti teisinę apsaugą, įrašyti į Kultūros vertybių registrą, apibrėžti teritorijos ribas.
KF Apolonia Fier
Fierio „Apolonia“ – Albanijos futbolo klubas iš Fierio.
Istorija
Klubo ištakos siekia 1925 m.
Krašuona (Švenčionys)
Krašuona – kaimas Švenčionių rajono savivaldybėje, 9 km nuo Švenčionių.
Mažosios banginukės
Mažosios banginukės (Megalomycteridae) – banginžuvių (Cetomimiformes) būrio žuvų šeima. Paplitusios Atlanto ir Ramiojo vandenynų gelmėse.
Šeimoje 3 gentys, 4 rūšys.
Keturdėmis šakniagręžis
Keturdėmis šakniagręžis (Pachyta quadrimaculata) – ūsuočių (Cerambycidae) šeimos vabalas. Kūnas 11-19 mm ilgio, juodas, antsparniai geltoni, kiekvienas su dviem didelėmis ryškiomis juodomis dėmėmis.
Vabalai skraido birželio – rugpjūčio mėn. saulėtomis dienomis. Vystymosi ciklas trunka vienerius metus. Lervos vystosi spygliuočių medžių šaknyse.
Antananaryvas
Antananaryvas  – Madagaskaro sostinė salos centre. 1,27 mln. gyventojų (2018 m). Didžiausias salos miestas. Miestas įsikūręs aukštai kalvose (apie 1300 m). Miesto viduryje yra Ihusio ežeras.
Pramonė, transportas
Mieste yra maisto, tekstilės, tabako pramonė. Tarptautinis oro uostas. Geležinkelio mazgas, automobilių keliai į visas provincijas.
Švietimas ir kultūra
Antananaryve yra Madagaskaro universitetas (University of Madagascar) bei Kaimo kolegija (Collège Rural d’Ambatobe).
Miesto įžymybės:
Istorija
left|200px
Pavadinimo kilmė
Malagasių kalba Antananaryvas reiškia „tūkstančio miestas“ (pagal kitas versijas – „tūkstantis kaimų“, „tūkstančio karių miestas“).
Achnophora
Achnophora – astrinių (Asteraceae) šeimos augalų vienarūšė gentis.
Klausėnai (Ylavos apskritis)
Klausėnai, Klausai arba Dubrovka (, 1945–1946 m., nuo 1946 m. ) – gyvenvietė dab. Kaliningrado srities pietinėje dalyje, Bagrationovsko rajone, nuo 2008 m. birželio 30 d. Dolgorukovo kaimo gyvenvietės kaimas.
Istorija
Varmės žemės kaimo pavadinimas prūsiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Ylavos apskrities kaimas, nuo 1874 m. gegužės 7 d. Didžiųjų Deksių valsčiaus kaimas. 1946 m. balandžio 7 d. – rugsėjo 6 d. Kroicburgo rajono, vėliau Bagrationovsko rajono kaimas, 1947 m. birželio 25 d. – 2008 m. birželio 30 d. Orechovo apylinkės kaimas. 1946 m. sujungti Pilsėdai, Gerkai ir Klausėnai, kaimas pavadintas Dubrovka.
496 m.
496 m. buvo keliamieji metai, prasidedantys sekmadienį pagal Grigaliaus kalendorių.
Vygrių skautų organizacija
thumb|right|Saulėlydis virš Vygrių ežero Vygrių skautų organizacija - tai skautų ir skautų instruktorių apmokymų organizacija rengusi stovyklas 1926-1939 ir 1945-1959 metais, Vygrių ežero apylinkėse. Stovyklas rengdavo Varšuvos ir Mazovijos skautų organizacijos, kurių tikslas buvo apmokyti jaunuosius skautus ir jaunuosius instruktorius. Šios apylinkės labai tiko dėl savo gamtiškų savybių.
496 m.
Įvykiai
Lapkritis
Mirtys
Nedatuota
Vygrių skautų organizacija
Istorija
Pirmoji stovykla surengta netoli Cimochoviznos kaimo 1926 metais. Apmokymai dažniausiai vykdavo vieną mėnesį, kuriuos sudarydavo treniruotės miškuose ir vandenyje Vygrių ežero apylinkėse ir trijų dienų teoriniai apmokymai Varšuvoje. Po šių apmokymų ir kursų išlaikymo naujieji instruktriai gaudavo Lelijos formos antpečius ir pirmo laipsnio skautų instruktoriaus pažymėjimą. Šiems kursams buvo būdingas skautų apeigų laikymas laikantis senovinių slaviškų tradicijų. Prieškario laikotarpyje šiuose apmokymuose iš viso dalyvavo apie 600-700 žmonių. Per II pasaulinį karą kai kurie buvę apmokymų dalyviai subūrė pogrindinį Vygrių batalijoną, kuris dalyvavo Varšuvos sukilime. Šalia Vygrių kaimo esančio vienuolyno pastatytas paminklinis akmuo skirtas atminti kaimo apylinkėse vykusius apmokymus.
Denderleuvas
Denderleuvas – miestas vakarų Belgijoje, 22 km į pietvakarius nuo Briuselio. Geležinkelio stotis (ruožas Briuselis–Gentas). Stovi Šv. Amando bažnyčia.
SC Espinho
Espinjo SC – Portugalijos futbolo klubas iš Espinjo.
Taranto įlanka
thumb|right|Taranto įlanka
Taranto įlanka Jonijos jūros įlanka Italijos pietuose.
Įlanka kvadrato formos, 140 km ilgio ir pločio. Ribojama Salento pusiasalio šiaurės rytuose ir Kalabrijos pietvakariuose. Svarbiausios upės - Basento, Sinni ir Agri. Pagrindiniai miestai - Tarantas ir Galipolis. Senovėje įlankos pakrantėje buvo įsikūrę Didžiosios Graikijos miestai (Krotonė, Sibaris ir Herakjlėja).
Danijos futbolo varžybos 2001–2002 m.
Danijos futbolo varžybos 2001–2002 m.
Industrial and Commercial Bank of China
Kinijos pramonės ir prekybos bankas  – stambiausias Kinijos vyriausybės valdomas komercinis bankas. Jis buvo įsteigtas 1984 m.
2006 m. ICBC pritraukė 21,9 mlrd. dolerių kapitalo išplatindamas pirminę viešąją akcijų emisiją Honkongo vertybinių popierių biržoje. 2009 m. ICBC turėjo $1,6 trln. dolerių vertės turto. 2016 m. tapo didžiausiu pasaulyje banku vertinant pagal turtą, kuris siekia 3,62 trln. JAV dolerių. Banko pajamos – 134,8 mlrd. JAV dolerių. Vertinant pagal pajamas, šis bankas yra ketvirtoje vietoje pasaulyje. Nepaisant to, kad bankas yra komercinis, jis priklauso valstybei. Paslaugų krepšelį sudaro paskolos, verslo finansavimo paslaugos, kreditinės kortelės, finansų valdymas. Bankas taip pat siūlo pinigų rinkos priemones ir investavimo galimybes.
Elvenking
Elvenking yra folk ir power metalo grupė iš Italijos. Iš viso grupė yra išleidusi vieną demonstracinį albumą, penkis studijinius albumus bei vieną singlą.
Biografija
1997 m. spalio mėn. du draugai gitaristai Aydanas ir Jarpenas suformavo šia grupę. Nors greitai prie jų prisijungė bosistas Sargonas, šiai jaunai grupei kilo problemos dėl narių trūkumo. 1998-ųjų kovą Damnagoras prisijungė prie grupės kaip pagrindinis vokalistas. Netrukus rugsejį prisijungė būgnininkas Zenderis ir grupė buvo iki galo suburta.
Grupės tikslas buvo sujungti folklorinį metalą ir power metal į vieną žanrą. 2000-aisiais buvo išleistas To Oak Woods Bestowed demonstracinis albumas. Albumas buvo gana sėkmingas ir grupė pasirašė kontraktą su vokiška įrašų kompanija AFM Records.
Netrukus Gorlanas prisijungė prie grupės kaip bosistas, nes Sargonas jau buvo palikęs.
Pirmas studijinis albumas Heathenreel buvo išleistas 2001 m. liepos 23 d. ir buvo liaupsinamas kritikų visoje Europoje.
2002-ųjų rugpjūtį vokalistas Damnagoras paliko grupę dėl sveikatos problemų. Elvenking susirado naują vokalistą Kleidą, kuris grupėje atgaivino liaudies muzikos dvasią. Netrukus prisijungė smuikininkas ir pianistas Elyghenas. Pasikeitimas grupės sudėtyje vedė antro albumo Wyrd link. Albumas buvo išleistas 2004 m. balanžio 19 d. Antrasis albumas išryskino unikalaus grupės stiliaus pakilimą.
2004 m. pabaigoje Damnagoras grįžo į savo - vokalisto - vietą grupėje, kurią buvo užėmes Kleidaas, ir Elvenking pradėjo dirbti prie trečiojo albumo - The Winter Wake.
2005 m. vasario 4 d. gitaristas ir vienas iš grupės įkurėjų Jarpenas paliko grupę.
The Winter Wake buvo išleistas 2006-ųjų kovo 11-ą.
2006 m. lapkričio 3 d. buvo pranešta apie naują albumą. Jis buvo išleistas 2007 m. rugsėjo 14 d. Albumas buvo pavadintas The Scythe. Tai yra abstraktus albumas apie mirtį.
2008 m. balandžio 14 d. pranešta, kad išleis „visiškai akustinį albumą“. Grupė paaiškino, kad šį albumą smarkiai paveikė liaudies muzika ir kad jie jau turi medžiagos „sunkesniam“ albumui, bet jis bus išleistas veliau, po akustinio albumo. Albumas Two Tragedy Poets (...and a Caravan of Weird Figures) buvo išleistas tų pačių metų lapkričio 14 dieną.
2009 m. sausio 14 d. grupė pranešė apie naują gitaristą Rafahelį.
For Your Entertainment
„For Your Entertainment“ – debiutinis amerikiečių dainininko Adam’o Lambert’o studijinis albumas, išleistas 2009 m. lapkričio 23 d.
Albumo istorija
Pasibaigus šou „American Idol“, kuriame Lambert’as dalyvavo, jis pradėjo kurti ir įrašinėti dainas su tokiais hitų kūrėjais kaip RedOne, Ryan Tedder, Sam Sparro, Greg Wells, Max Martin, Linda Perry, Lukasz „Dr. Luke“ Gottwald, Kara DioGuardi ir P!nk.
Per savo Twitter Adam’as Lambert’as pranešė, kad bendradarbiauja su amerikiečių pop žvaigžde Lady Gaga.
Zvjezdan Misimović
Zvjezdanas Misimovičius (Zvjezdan Misimović; g. 1982 m. birželio 5 d.) – Bosnijos ir Hercegovinos futbolininkas, rungtyniavęs atakuojančio saugo pozicijoje. Vienas rezultatyviausių visų laikų bosnių futbolininkų.
Gimė bosnių šeimoje Vokietijoje. Karjerą pradėjo „Bayern Munich“ klube, bet žaidė daugiausia už dublerius. Vėliau rungtyniavo keliuose kituose Vokietijos klubuose, padėjo „VfL Wolfsburg“ klubui laimėti Bundeslygą. Vėliau žaidė Turkijoje, Rusijoje.
Zvjezdanas Misimovičius debiutavo Bosnijos rinktinėje 2004 m., varžybose prieš Makedoniją. 2010 m. šis žaidėjas tapo daugiausiai rungtynių už Bosniją sužaidusiu futbolininku.
Plaukuotakūninės
Plaukuotakūninės (Mirapinnidae) – banginžuvių (Cetomimiformes) būrio žuvų šeima. Paplitusios vandenynų tropinėje ir subtropinėje zonoje.
Nuorodos
Mirapinnidae
Beisbolas 1996 m. vasaros olimpinėse žaidynėse
Beisbolas 1996 m. vasaros olimpinėse žaidynėse vyko 2-ą kartą olimpinių žaidynių istorijoje. Kuba laimėjo antrą aukso medalį iš eilės.
Kraujeliai (Vilnius)
Kraujeliai – viensėdis Vilniaus rajono savivaldybėje, 3 km nuo Paberžės.
Sauli Niinistö
Saulis Nynistio (, g. 1948 m. rugpjūčio 24 d. Salo mieste) – suomių teisininkas, politikas. Nuo 2012 m. kovo 1 d. – 12-asis Suomijos prezidentas.
Biografija
Politiko karjerą pradėjo būdamas 29 metų amžiaus, kai 1977 m. tapo Salo miesto tarybos nariu. 1987–2003 m. ir 2007–2011 m. – Eduskuntos (Suomijos parlamento) deputatas nuo partijos Nacionalinė koalicija.
Paavo Lipponeno vyriausybėse buvo teisingumo (1995–1996 m.) ir finansų ministras (1996–2003 m.). Jam būnant finansų ministru Suomija įvedė eurą.
Vėliau S.Niinistö dirbo Europos investicijų banko direktoriaus pavaduotoju.
Nuo 1994 m. iki 2001 m. S.Niinistö vadovavo Nacionalinės koalicijos partijai.
2006 m. kandidatavo į Suomijos prezidentus. Pirmajame rinkimų ture surinko 24,1 % balsų, antrajame ture – 48,2 % (veikianti prezidentė Tarja Halonen surinko 51,8 %).
2007–2011 m. buvo Suomijos parlamento pirmininkas.
2011 m. parlamento rinkimuose nedalyvavo, pareiškęs, kad rengsis prezidento rinkimams. Šių rinkimų pirmajame ture surinko 37 % balsų, antrajame – 1 800 400 (62,2 %) balsų. S.Niinistö yra pirmasis po Juho Kusti Paasikivi (postą palikusio 1956 m.) Suomijos prezidentas, iškeltas Nacionalinės koalicijos partijos.
Magnetitas
Magnetitas – oksidų klasės geležies (II, III) oksidų mineralas Fe3O4 arba FeO·Fe2O3. Neretai minerale yra titano priemaišų.
Savybės
Magnetitas yra feromagnetinis mineralas. Jo sukuriamas magnetinis laukas yra pats stipriausias iš visų gamtoje randamų mineralų. Kietumas pagal Moso skalę 5,5-6,5. Specifinis tankis 5,17-5,18.
Mineralo spalva juoda arba pilkai juoda. Tai neskaidrus mineralas, blizgesys – metalinis. Kristalai dažniausiai oktaedro formos. Magnetitas randamas pavieniais kristalais arba drūzomis.
Bubastis
Bubastis (🇬🇷), Tel Basta, Per Bastas (🇪🇬 'Bastos namai') – senovės Egipto miestas, stūksojęs netoli dabartinio Zakaziko, Nilo deltos pietryčiuose. Siejamas su bibliniu Fibesetu.
Istorija
Bubastis įkurtas III tūkstantmečio pr. m. e. pradžioje. Miestas tapo 18-ojo Žemutinio Egipto nomo sostine Naujosios karalystės laikais. Valdant XXII dinastijos faraonui Šošenkui I Bubastis tapo karališkąja rezidencija. Valdant XXIII libiškųjų (Bubastidų) dinastijai (945-730 m. pr. m. e.) miestas buvo Egipto sostine. Bubastis žlugo 525 m. pr. m. e. Kambizui užkariavus Egiptą. Miestas dar egzistavo romėnų laikais, bet vėliau išnyko visai.
Bubastis žymus tuo, jog buvo kačių deivės Bastos kulto centras. Mieste buvo Bastos orakulas, rengtos kasmetinės religinės procesijos. Graikai Bastą sutapatino su Artemide.
Magnetitas
Radimvietės
Magnetito telkinių yra Rusijoje, JAV, Švedijoje, Norvegijoje, Vokietijoje.
Panaudojimas
Magnetitas daugiausia naudojamas kaip geležies rūda. Taip pat – įvairių kompasų gamyboje.
Natitingu
Natitingu  – miestas šiaurės vakarų Benine, Atakoros masyve. Atakoros departamento administracinis centras. Verčiamasi prekyba žemės ūkio produkcija (medvilnė, sorgai, kukurūzai, jamsai), alkoholinių gėrimų gamyba. Veikia muziejus. Natitingu apylinkėse yra Pendžari nacionalinis parkas, Tanugu krioklys, tamarių molinės tvirtovės.
Vyraujančios tautos: tamariai, vamai, dendžiai. Tikinčiųjų dauguma išpažįsta vudu, yra krikščionių, musulmonų.
Graikijos administracinis suskirstymas
Graikija administraciškai yra skirstoma į 13 periferijų (regionų), o pastarieji – į 54 nomus ir 1 ypatingąją religinę sritį.
Ном (Гърция) ギリシャの地方行政区画 Index nomorum Graeciae Departementen van Griekenland Yunanistan'ın vilayetleri
497 m.
497 m. buvo nekeliamieji metai, prasidedantys antradienį pagal Grigaliaus kalendorių.
1888 m.
1888 m. buvo keliamieji metai, prasidedantys sekmadienį pagal Grigaliaus kalendorių.
Įvykiai
Lapkritis Nedatuoti
Nedatuoti
Gimtadieniai
Nedatuota
Carlo Collodi
Rašytojas 1856 m. savo pseudonimu padarė žodį Collodi – pavadinimą kaimo, kuriame gimė jo motina Angela Orzali.
Biografija
thumb|left|150px|Pinokis. Enriko Macančio piešinys, pirmoji knygos apie Pinokį iliustracija (1883 m.). thumb|200px|Šeimyninis Lorencinių laidojimo rūsys, kuriame ilsisi Karlas Kolodis. Karlas Lorencinis gimė 1826 m. lapkričio 24 d. Florencijoje. Karų už Italijos nepriklausomybę metu (1848 ir 1860 m.) tarnavo Toskanos kariuomenėje. Jo aktyvus domėjimasis politiniais klausimais matyti tiek anksčiausiuose jo literatūriniuose kūriniuose, tiek satyrinio laikraščio „Il Lampione“ įkūrime. Šį laikraštį 1849 m. Toskanos didžiojo hercogo įsakymu buvo cenzūruojamas. 1860 m. gegužį jis vėl imtas leisti.
K. Kolodis pagarsėjo 1856 m. išleistu ironišku romanu esė „Romanas garvežyje“, nuo tada Karlas ėmė aktyviai publikuotis laikraščiuose. Kolodis ėmė intensyviai dalyvauti politiniuose laikraščiuose, pvz., „Il Fanfulla“. Tuo pačiu metu jis dirbo Teatro cenzūros komisijoje. Tuo pačiu metu jis kūrė įvairius satyrinius eskizus ir apsakymus, kartais sukomponuotus iš ankstesnių straipsnių. Tokių kūrinių pavyzdžiai buvo „Macchiette“ (1880), „Occhi e nasi“ (1881), „Storie allegre“ (1887).
Žinomiausias K. Kolodžio kūrinys – apysaka „Pinokio nuotykiai. Medinuko istorija“, kuris pradžioje (1881 m.) buvo skelbiamas „Vaikų laikraštyje“ atskiromis dalimis, o 1883 m. išleistas kaip atskira knyga.
Knyga apie Pinokį išversta maždaug į 300 kalbų. Pirmas rusiškas vertimas išėjo 1906 m. O 1936 m. Aleksejus Tolstojus istoriją apie Pinokį perdirbo, taip atsirado pasaka „Buratinas arba auksinis raktelis“.
Agricultural Bank of China
Agricultural Bank of China (AgBank) – bene didžiausias Kinijos vyriausybės valdomas komercinis bankas, įsteigtas 1951 m.
2010 m. „AgBank“ pritraukė 22,1 mlrd. JAV dol. kapitalo, išplatindamas pirminę viešąją akcijų emisiją Šanchajaus ir Honkongo vertybinių popierių biržoje. 2010 m. „AgBank“ turėjo 1,3 trln. JAV dol. turto.
Balsiai (Šiauliai)
Balsiai – kaimas Šiaulių rajono savivaldybėje, 3 km nuo Šakynos.
Istorija
Nuo 1918 m. kaimas priklausė Šiaulių apskrities Gruzdžių valsčiui, nuo 1950 m. – Šiaulių rajono Šakynos apylinkės kaimas. 1953–1991 m. kaimo žemė priklausė Šakynos apylinkės Šakynos tarybiniam ūkiui.
Gyventojai
1923 m. surašymo metu kaime buvo 16 ūkių.
Otranto sąsiauris
miniatiūra|Žemėlapis, kuriame yra matomas Otranto sąsiauris Otranto sąsiauris – sąsiauris tarp Italijos ir Albanijos. Jungia Adrijos ir Jonijos jūras. Pavadintas pagal Otranto miestą Italijoje. Plotis – 75 km. Didžiausias gylis – 850 m.
Istorija
Nuo Antikos laikų Otranto sąsiauris buvo strateginės reikšmės objektas. Romėnai savo karius sąsiauriu plukdė į rytus. Legionai, kurie turėdavo žygiuoti į Brindizį, jūra plaukdavo tik vieną dieną.
Otranto sąsiauris turėjo strateginę reikšmę Pirmojo pasaulinio karo metais. Italijos, Prancūzijos ir Didžiosios Britanijos laivynai blokavo sąsiaurį, neišleido Austrijos-Vengrijos laivyno į Viduržemio jūrą ir taip atkirto jį nuo karinių veiksmų jūroje. Blokados pajėgos dar buvo vadinamos Otranto grioviu.
1992 m. Albanija ir Italija pasirašė tarpusavio pasienio sutartį, kuri nustatė šalių sąsiaurio šelfo ribas.
Leta Dromantienė
Leta Ramanauskaitė-Dromantienė (g. 1958 m. kovo 22 d. Akmenėje) – Lietuvos pedagogė, humanitarinių mokslų daktarė, socialinių mokslų profesorė.
Biografija
1964–1975 m. mokėsi Šiaulių 5-ojoje vidurinėje mokykloje (Didždvario gimnazija); 1975–1980 m. studijavo Šiaulių pedagoginiame institute Defektologijos fakultete (vėliau Socialinės gerovės ir negalės studijų fakultetas); 1983–1986 m. Vilniaus universiteto aspirantūroje; 1987 m. apgynė humanitarinių mokslų (istorija) daktaro disertaciją (nostrifikuota Lietuvos mokslų taryboje 1993-11-11); 2005 Mykolo Romerio universitete (MRU) atliko habilitacinę procedūrą (socialiniai mokslai, vadyba). .
1980–2000 m. Šiaulių pedagoginio instituto (nuo 1997 m. Šiaulių universitetas (ŠU)) dėstytoja ir 1993–1998 m. šio universiteto istorijos muziejaus vedėja; 1993–2000 m. Filosofijos ir istorijos katedros docentė; 1998–2000 m. ŠU mokslo prorektorė. 2000–2017 m. Mykolo Romerio universiteto įvairių fakultetų dekanė (2000–2005- Socialinio darbo fakulteto, 2005–2013 – Socialinės politikos fakulteto, 2013–2016 – Socialinių technologijų fakulteto, 2016–2017-Socialinės gerovės fakulteto dekanė); nuo 2000 m. Socialinės politikos katedros docentė, nuo 2005 m.- profesorė; nuo 2013 – Edukologijos ir socialinio darbo instituto profesorė. 2017 m. birželio 9 d. – 2019 m. kovo 5 d. Klaipėdos universiteto studijų prorektorė. Nuo 2019 m. kovo 5 d. iki 2021 rugpūčio 26 - Klaipėdos universiteto Sveikatos mokslų fakulteto dekanė. Nuo 2021 m. rugsėjo 1 d. - Vytauto Didžiojo universiteto Švietimo akademijos (Vilniaus padalinio) vyriausioji koordinatorė; vyresnioji mokslo darbuotoja.
Nuo 1995 m. Lietuvos politologų asociacijos narė, 1998–2001 m. šios asociacijos tarybos narė; nuo 2002 m. Europos dekanų asociacijos narė (EUA DEAN); 2010–2015 m. Tarptautinės socialinės gerovės Tarybos Europos regiono (International Council of Social Welfare, European region) narė; 2000–2015 m. MRU Senato narė; nuo 2011 m. – MRU Tarybos narė. MRU mokslo leidinio „Socialinis darbas“ redaktorių kolegijos pirmininkė 2002–2015 m.; MRU mokslo leidinio „Socialinių mokslų studijos“ redaktorių kolegijos narė; tarptautinio mokslo leidinio „Journal of Research in Education and Training“ redaktorių kolegijos narė; nuo 2015 Europos Komisijos Mokslo tyrimų vykdomosios agentūros (Research Executive Agency (REA)) ekspertė; 2017 m. LMT paskirta Lietuvos atstove  į ES COST veiklos CA16121 „Nuo dalinimosi link tausojimo: socialinių techninių aspektų bendradarbiavimo ekonomikoje analizė“ (From Sharing to Caring: Examining Socio-Technical Aspects of the Collaborave Economy) valdymo komitetą.
1998–1999 baigė Bonos Europos politikos instituto ir Carl Duisberg Gesellschaft e. V. (CDG) fondo Europos integracijos dėstytojų kursus ir įgijo ES studijų ekspertės vardą; nuo 2002 m. Jean Monnet  profesorė (ES); 2011 m. mokėsi Harvardo universiteto (JAV) Švietimo vadybos institute (Institute for Educational Management (IEM); 2010 m. – dalyvavo MOSTA mokymuose „Studijų programų kokybės kriterijai“.
Mokslinė veikla
Stažuotės: Ženevos Universitetas (Šveicarija), Haifos universitetas (Izraelis), Marmaros universitetas  Stambule (Turkija), Milano Bikokos universitetas (Italija), Porto universitetas (Graikija) (2013–2015); Rytų Karolinos universitetas (JAV, 2003); Centro Europos Universiteta Budapeštas (Vengrija, 1998; 2004); Europos Tarybos pilietinio ugdymo kursai Birmingeme (JK, 2001) Naujosios Europos Koledžas Krokuvoje (Lenkija, 1996); Kopenhagos Pedagogikos institutas, Ribės mokytojų seminarija, Haslevo mokytojų seminarija (Danija, 1995, 1996, 1993) ir kt. Dalyvavo respublikinėse ir tarptautinėse konferencijose, skaitė paskaitas studentams Danijoje, Švedijoje, Belgijoje, Norvegijoje, Suomijoje, Austrijoje, JAV,  Čilėje, Belgijoje, Italijoje, Portugalijoje, Graikijoje, Turkijoje, Vokietijoje ir kt.
Viena ir su bendraautoriais parašė apie dešimt monografijų, vadovėlių, metodinių priemonių;  publikavo per keturiasdešimt mokslo straipsnių Lietuvos ir užsienio mokslinėje spaudoje.
Konstitucijos taurė
Konstitucijos taurė - Vilniaus universiteto (VU) Teisės fakulteto (TF) Studentų atstovybės organizuojamas apdovanojimas (vardinė Konstitucija), teikiama išskirtinai už drąsą ginant savo ir kitų teises. Įteikiama VU TF renginio „Konstitucijos dienos“ (KoDi) metu, teisės konferencijoje (Saulėtekio al. 9-I, Vilniuje).
Arvydas Čepulis
Arvydas Čepulis (g. 1979 m. spalio 23 d. Šiauliuose) – Lietuvos krepšininkas.
1997 m. pradėjo karjerą Šiaulių „Šiauliai“ komandoje. 2005 m. vasarą pasirašė vienerių metų kontraktą su Lenkijos klubu Bygdoščiaus „Astoria“. 2007–2010 m. atstovavo Rumunijos čempionams – Ploješčio „Asesoft“ komandai.
2010 m. rugsėjo 6 d. sudarė sutartį su Baltarusijos čempionais, Minsko „Minsk-2006“ klubu, tačiau dėl nesutvarkytų formalumų buvo priverstas ieškotis kito klubo. 2010 m. spalio 19 d. laikinai žaidė Šiaulių „Šiaulių“ klube, tačiau 2010 m. gruodžio 24 d. jį paliko.
Daūrai
Daūrai (supapr. kinų: 达斡尔族; pinyin: Dáwò'ěrzú; senoji forma Dahur laikoma žeminančia) – viena iš 56 oficialiai Kinijoje pripažįstamų tautų. Dauguma gyvena Vidinėje Mongolijoje.
Kalba daūrų kalba, kuri priklauso mongolų kalboms (Altajaus kalbų šeima). Rašomosios kalbos standarto neturi, bet daūrų mokslininkas Merden Enhebatu pritaikė Pinyin pagrįstą rašybą. Daūrų kalba turi šiek tiek substratinių kidanių kalbos bruožų (pvz., kai kurias leksemas, neaptinkamas kitose mongolų kalbose). Kalba turi daug žodžių susijusių su medžiokle, žemdirbyste, žuvininkyste, gyvulininkyste. Daug žodžių yra skoliniai iš kinų, mandžiūrų, evenkų kalbų.
Kalba turi 3 dialektus: bataxan, hailar ir qiqibar.
Istorija
thumb|left|Spėjamos daūrų gyvenamos žemės Mandžiūrijoje XVI a. Genetiškai daūrai yra kilę iš kidanių, tą paliudijo DNR tyrimai. Kidaniai X–XII a. buvo sukūrę galingą Liao karalystę, kuri valdė pietinę Mandžiūriją ir didelę dalį Mongolijos. Vėliau kidanių palikuonys sudarė vyraujančią etninę grupę Mandžiūrijoje, į pietus nuo Amūro upės. Pagal daūrus buvo pavadinta dalis Rusijos Užbaikalės, kuri dabar žinoma kaip Daūrija.
Nuo XIII a. daūrų teritorijas valdė Mongolijos imperija, vėliau – mandžiūriška Dzin valstybė. Valdant mandžiūrams daūrai ėmė asimiliuotis su valdančiąja dauguma. Daūrai dalyvavo pasienio susirėmimuose su kazokais (pvz., su Jerofejumi Chabarovu) 1643–1651 m. Susidūrę su rusų ekspansija į Amūro regioną imperatoriaus Shunzhi valdymo laikais (1654–1656) daūrai buvo priversti keltis į pietvakarius ir apsigyventi Nonni upės pakrantėse. Ten jie buvo priversti tarnauti Qing imperatorių karinėje sistemoje, saugoti Kinijos imperijos šiaurines sienas.
Kai 1931 m. į Mandžiūriją įsiveržė Japonija, daūrai smarkiai priešinosi japonams.
Kultūra
Daūrai tradiciškai sėjo javus, augino arklius ir galvijus. Gyvenę šiauriniuose kalnuose degė medžio anglį, medžiojo, rinko valgomus augalus, dirbo odas, gamino vežimus ir medinius vamzdžius.
Daūrai pasižymi savotiška hierarchine sistema. Tą pačią pavardę turintys žmonės priklauso vienai grupei, vadinamai hala, ir gyvena kartu. Kiekviena hala dalinasi į atskirus klanus (mokon). Kiekvienas klanas gyvena savo mieste. Kai tuokiasi skirtingų klanų žmonės, vyras kraustosi į žmonos klaną, bet jame neturi teisių į turtą. Santuokas organizuodavo tėvai. Būdingi labai tvirti svainystės ryšiai. Tradicijos reikalauja, kad visuose svarbiuose įvykiuose dalyvautų svainiai su šeimomis, kurie siunčia dovanas naujagimiams ir pan.
Tradicinės sporto šakos buvo imtynės, arklių lenktynės ir šaudymas iš lanko. Taip pat žaidžia žaidimą, artimą futbolui, su kamuoliu iš jaučių vilnos.
Daūrų kaimai tvarkingi, paprastai kalnų šlaituose, prie upių ar upelių. Namai turi kiemus, aptvertus pintomis žabų tvoromis.
Moterys nuo senovės garsėja siuvinėjimu, tad jų drabužiai būna puikiai siuvinėti. Žiemą daūrės dėvi ilgas, paprastai mėlynas suknias ir odinius batus. Vasarą dėvi kelnes, avi baltas kojines ir ornamentuotus batelius. Vyrai žiemą dėvi kailines kepures su ausinėmis iš lapės ar tauriojo elnio kailio. Vasarą jie galvą apsiriša kaktas baltu audeklu arba nešioja šiaudines skrybėles.
Tipiškas maistas yra sorų ar grikių lakštiniai su pienu, grikių pyragaičiai, avižinė košė su soja. Labai vertina žvėrieną ir laukinę paukštieną – elnieną, fazanieną, antieną. Augina daug daržovių.
Daugelis daūrų išpažįsta šamanizmą. Kiekvienas klanas turi savo šamaną, kuris atlieka svarbias apeigas. Dalis daūrų yra perėmę lamaizmą.
Rozolitas
Rozolitas – silikatų klasės, granatų grupės mineralas, grosuliaro atmaina.
Rozolitas yra šviesiai rožinės spalvos.
Taxodium dubium
Taxodium dubium – pušūnų (Pinophyta) skyriaus, kiparisinių (Cupressaceae) šeimos, Taxodioideae pošeimio, taksodžių (Taxodium) genties išnykusi medžių rūšis, kuri aptikama tik fosilijų formose. thumb|left|200px|Taxodium dubium aštuonių milijonų metų [[Fosilija|fosilijos iš Reino krašto]]
Radimvietės
Randamos Europoje – Čekijoje, Lenkijoje, Vokietijoje, ypač Šiaurės Reino-Vestfalijos Tagebau Hambacho (Tagebau Hambach) kasyklose.
Keliamieji metai, prasidedantys ketvirtadienį
Šis kalendorius tinka kiekvieniems keliamiesiems metams, prasidedantiems ketvirtadienį.
Danijos futbolo varžybos 2002–2003 m.
Danijos futbolo varžybos 2002–2003 m.
498 m.
498 m. buvo nekeliamieji metai, prasidedantys trečiadienį pagal Grigaliaus kalendorių.
Įvykiai
Lapkritis
Laivakaulis
thumb|Kairysis laivakaulis. Šoninis priekinis vaizdas. thumb|Kairysis laivakaulis. Vidinis užpakalinis vaizdas. Laivakaulis  – vienas iš čiurną sudarančių kaulų.
Laivakaulis yra vienintelis žinduoliuose išlikęs vidurinės čiurnakaulių eilės kaulas. Jis yra prieš šokikaulį ir primena šonu gulintį laivą, kurio įdubęs proksimalinis paviršius susineria su šokikaulio galva, o išsigaubęs distalinis paviršius ištįsta į laivakaulio šiurkštumą, tuberositas ossis navicularis, prie kurios tvirtinasi priekinio blauzdos raumens sausgyslė. Viršutinis laivakaulio paviršius yra iškilas, o apatinis – įdubus.
Laivakaulio orientavimas
Nesunku atskirti dešinįjį laivakaulį nuo kairiojo, jeigu jo iškilumą orientuosime į viršų, lygų (be fasečių), įdubusį sąnarinį paviršių – atgal, o šiurkštumą – į vidų.
Laivakaulio kaulėjimas
Laivakaulio kaulėjimo centras susiformuoja 3 – 4 intrauterininės sklaidos mėnesį.
Hesonitas
200px|thumb|Hesonitas
Permatomas hesonitas būna geltonos, oranžinės, rudai oranžinės spalvos. Šį akmenį žinojo jau senovės graikai.
Hesonitas randamas Šri Lankoje, Kanadoje, JAV Kalifornijoje, Meksikoje, Brazilijoje, Madagaskare, Vokietijoje, Čekijoje.
Balsiškės
Balsiškės – kaimas Vilniaus rajono savivaldybėje, 2 km į pietus nuo Bezdonių. Įsikūręs tarp Ąžuolinės vakaruose ir Peterburgo–Varšuvos geležinkelio rytuose (už jo plyti Bezdonių miškai). Yra sodininkų bendrija „Dovana“.
Muskusinis kvapūnas
Muskusinis kvapūnas arba muskusinis ūsuotis (Aromia moschata) – ūsuočių (Cerambycidae) šeimos vabalas. Kūnas 13-35 mm ilgio, grakštus, metališkai bronzinis, žalias arba melsvas. Vabalai kvepia muskusu, cypia.
Who You Are
„Who You Are“ – debiutinis Anglijos pop dainininkės Jessie J studijinis albumas. Albumas, kurį 2011 m. vasario 28 d. išleido įrašų kompanija „Lava“, mėnesiu anksčiau negu planuota dėl didelės paklausos. Albumo pagrindinis singlas yra „Do It Like a Dude“. Antrasis singlas „Price Tag“, įrašytas kartu su B.o.B, buvo pirmasis JAV skirtas singlas.
Istorija
„Who You Are“ vienas iš laukiamiausių 2011 m. albumų, kadangi Jessie J jau išrinkta Jungtinėje Karalystėje 2011-ųjų metų muzikine viltimi. Savo oficialiame „Twitter“ puslapyje Jessie J patvirtino, kad ji šį albumą įrašinėja nuo 2005 m. Albumą planuota išleisti kovo 28 d., kad šis sutaptų su jos gastrolių pradžia, tačiau buvo nutarta išleidimo datą paankstinti mėnesiu. Balandžio 12 d. albumas išleistas Amerikoje.
Singlai
Pirmasis singlas iš albumo „Do It Like a Dude“ išleistas 2010 m lapkričio 21 d. Singlas debiutavo 25 pozicijoje UK Singles Chart tope, kur netrukus pasiekė antrąją vietą. Irish Singles Chart tope užėmė 13 vietą. Antrasis singlas „Price Tag“, kurį Jessie J debiutavo laidoje „Later… with Jools Holland“ 2010 m. lapkričio 9 d., buvo išleistas kaip pirmasis singlas JAV. „Price Tag“, kuris įrašytas kartu su JAV reperiu B.o.B, išleistas 2011 m. sausio 30 d. „Casualty of Love“ buvo išleistas vasario 15 d. kaip trečiasis singlas.
Tsavoritas
miniatiūra|Tsavoritas iš [[Tanzanija|Tanzanijos]] Tsavoritas – silikatų klasės, granatų grupės mineralas, grosuliaro atmaina.
Tsavoritas yra permatomas smaragdiškai žalias akmuo.
Pavadinimas kilęs iš Tsavo regiono Kenijoje, kur jis pirmąsyk rastas.
Mykolas Cimkauskas
Mykolas Cimkauskas (1861 m. rugsėjo 15 d. Šiauliuose – 1928 m. birželio 11 d. Kaune) – Lietuvos advokatas, bibliofilas ir ekslibrisų kolekcionierius.
Biografija
Tėvas Mordchelis Cimkauskas nuo pat Šiaulių berniukų gimnazijos įsteigimo gretimoje krautuvėlėje mokiniams pardavinėjo vadovėlius, rašymo reikmenis, turėjo sukaupęs didžiulę biblioteką, net caro valdžios draudžiamų knygų.
1881 m. aukso medaliu baigęs Šiaulių berniukų gimnaziją, studijavo Maskvos universitete.
Sūnus Viktoras Cimkauskas.
Jonas Baronas (1873)
Jonas Baronas (1873 m. vasario 9 d. Kratiškiai, Biržų valsčius – 1952 m. spalio 16 d. Vilnius, palaidotas Rasų kapinėse) – leksikografas, pedagogas, gamtininkas.
Biografija
Žmona Elena Baronienė, sūnus Vytautas Baronas. 1894 m. baigė Šiaulių berniukų gimnaziją. 1900 m. Maskvos universitete baigė gamtą ir geografiją.
1900–1906 m. dirbo Vilniaus komercijos banke. 1906–1915 m. Liepojos komercijos mokyklos mokytojas. Pirmojo pasaulinio karo metais mokytojavo Rusijoje. 1918 m. Panevėžio vyrų gimnazijos mokytojas. 1919–1926 m. Ukmergės gimnazijos direktorius. 1926–1928 m. Švietimo ministerijos aukštesniojo mokslo tarėjas, 1928–1936 m. Kauno III-sios gimnazijos direktorius.
Vaidotas Kuliešius
Vaidotas Kuliešius (g. 1960 m. kovo 20 d. Vilniuje) – Lietuvos architektas, visuomenės veikėjas.
Jonas Baronas (1873)
Biografija
1899 m. rinko medžiagą „Lietuvių kalbos žodynui“. 1924 m. „Rusų-lietuvių kalbų žodyno“ autorius. Naudodamiesi šio žodyno 1933 m. leidimu ir palikta medžiaga, sūnus Vytautas Baronas ir Vincas Galinis 1967 m. išleido iki šiol naudojamą „Rusų - lietuvių kalbų žodyną“.
Išleido gamtos mokslo vadovėlių vidurinėms mokykloms. Sukūrė naujadarų, padėjo sukurti lietuvišką gamtos mokslų terminiją.
Vaidotas Kuliešius
Biografija
1967–1978 m. mokėsi Vilniaus 7-oje vidurinėje mokykloje (dabar – Vilniaus Žirmūnų gimnazija), 1983 m. baigė Vilniaus inžinerinį statybos institutą. 1983–1991 m. dirbo Komunalinio ūkio projektavimo instituto Kauno filiale, nuo 1991 m. dirba bendrovėje „Kauno komprojektas“, nuo 1995 m. projektų vadovas.
Lietuvos architektų sąjungos narys, Lietuvos architektų rūmų tarybos, profesinio atestavimo komisijos ir ekspertų tarybos narys, Kauno regioninės architektūros tarybos narys, Lietuvos kultūros tarybos ekspertas (2016–2019 m.). Atstovavo Lietuvai II Šiaurės ir Baltijos šalių architektūros trienalėje „Architektūra ir individualumas“ Taline, Estijoje (1993 m. kartu su E. Miliūnu, G. Natkevičiumi). 2005 m. V. Kuliešiui suteiktas meno kūrėjo statusas.
Svarbesni projektai
thumb|Pagėgiai, katalikų bažnyčia
Parengė teritorijų detaliųjų planų. Suprojektavo individualius gyvenamuosius namus Kaune ir Vilniuje. Suprojektavo antkapinius paminklus Sudervės ir Rokantiškių kapinėse Vilniuje.
Šiaurės Airija
Šiaurės Airija – Jungtinės Karalystės dalis, esanti Airijos salos šiaurės rytinėje dalyje, geografiškai nepriklausanti Didžiajai Britanijai. Šiaurės Airija apima didžiąją dalį istorinės Alsterio karalystės, todėl kartais yra vadinama Alsterio vardu. Šiaurės Airijoje yra 6 iš 9 istorinių Alsterio grafysčių. Šiaurės Airija ribojasi su vienintele valstybe – Airija.
Istorija
Šiaurės Airiją britai kolonizavo XVII a., čia atkeldami protestantus iš Anglijos ir Škotijos. Oficialiai Jungtinės Karalystės dalimi ji tapo 1922 m., po Airijos salos padalijimo į Šiaurės Airiją ir Airijos Laisvąją Valstybę (dabartinė Airijos Respublika). Nuo 1922 iki 1972 metų provincija turėjo atskirą parlamentą (Stormont, taip pavadintą Belfasto rajono vardu). Apie 1968 m. regione įsiplieskė nesutarimai tarp protestantų daugumos ir katalikų mažumos, dėl to buvo paleistas parlamentas ir įvestas tiesioginis valdymas iš Londono. Tik 1998 m. buvo pasirašyta taikos sutartis tarp abi bendruomenes atstovaujančių politinių partijų bei Jungtinės Karalystės ir Airijos Respublikos vyriausybių. Sutartyje buvo numatytas vietos parlamento (asamblėjos) atkūrimas bei sukarintų respublikonų ir lojalistų grupuočių nusiginklavimas. Tačiau faktiškai IRA (Airių Respublikonų armija) ginklus sudėjo tik 2006 m.(lojalistų grupuotės tai padarė 2004 m.) 2006 m. spalio 14 d. Jungtinės Karalystės ir Airijos Respublikos buvo parengtas sutarties projektas, leidęs atkurti Š. Airijos savivaldą.
2007 m. kovo 7 d. įvyko rinkimai į Šiaurės Airijos asamblėją, kuriuose balsų daugumą gavo Demokratinė unionistų partija (DUP) ir IRA politinis sparnas Sinn Fein. Nepaisant esminių skirtumų dėl regiono statuso, šių partijų lyderiai Ian Paisley ir Gerry Adams sutarė iki 2007 m. gegužės 8 d. sudaryti bendrą vyriausybę ir tuo pačių užbaigti tiesioginį valdymą iš Londono. Nuo 2007 m. gegužės 8 d. provinciją valdo vyriausybė, kuriai vadovauja DUP lyderis, premjeras Ian Paisley. Jo pirmuoju pavaduotoju tapo Sinn Fein atstovas Martin McGuinness.
Geografija ir klimatas
thub|right|200px|Airijos sala
Šiaurės Airija yra Airijos saloje ir užima 13 843 km² plotą, o tai sudaro šeštadalį Airijos salos ploto. Taip pat jai priklauso keletas mažesnių salų. Prieina prie Atlanto vandenyno ir Airijos jūros. Šalyje yra itin mažas miškingumas, ir žymiai didesnis santykinis drėgnumas, dėl to gausu vandens telkinių. Didžiausias ežeras – Nėjus, užimantis 392 km² teritoriją. Kartu tai ir didžiausias ežeras Britų salose. Didžiausia sala priklausanti Šiaurės Airijai yra Ratleno sala, esanti prie Antrimo krantų. Strengfordo įlanka – didžiausia vidinė įlanka Britų salose, užimanti 150 km² teritoriją.